Hindrek Older

Hindrek Older (sündinud 27. veebruaril 1938 Mäo vallas Järvamaal) on Eesti rohumaateadlane. Hindrek Older on talupidaja poeg. Lõpetas 1956 Paide Keskkooli, 1962 Eesti Põllumajanduse Akadeemia agronoomiateaduskonna ja 1968 aspirantuuri; põllumajanduskandidaat (1973, EPA), väitekiri "Lämmastikväetise norm, väetamise aeg ja efektiivsus kultuurkarjamaal", põllumajandusdoktor (1986, Skriveri, Läti), väitekiri "Рациональное использование биологических особенностей многолетних трав в условиях интенсивного возделывания для повышения их питательной ценности". Täiendas end 1993 USA-s. Oli 1962 EPA taimekasvatuse ja sordiaretuse kateedri tehnik, 1963–1965 Sootaga sovhoosi vanemagronoom, 1968–1973 EPA rohumaaviljeluse kateedri assistent ja vanemteadur, 1973–1984 EMMI vanemteadur ja sektorijuhataja, 1984–1988 kultuurrohumaade osakonna juhataja, 1988–1994 taimekasvatuse uurimiskeskuse juhataja ja EMMI teadusdirektor, ühtlasi 1989–1992 Juhtimise Kõrgema Kooli professor, aastast 1992 EPMÜ külalisprofessor, 1994–2000 Eesti Maaviljeluse Instituudi direktor, 2000– Piimandusühistu E-Piim konsultant. Põhiteadusala: rohumaaviljelus ja söödatootmine. Uurinud kultuurrohumaade rajamist, väetamist ja kasutamist, heintaimede toiteainesisaldust ja saaki, rohusöötade toiteväärtust ja tootmist. Oli Juuliku katsefarmi rajajaid, 1981–1988 kavandas ja juhtis seal piimakarja söötade uurimist. Oli 1993–1999 Eesti-Hollandi ühisprojekti "Piimakarjafarmide arendamine" Eesti-poolne vastutav täitja. Vene (end NSV Liidu) Põllumajandusakadeemia korrespondentliige (1991), välisliige (1992), Briti Rohumaade Ühingu liige (1994), Akadeemilise Põllumajanduse Seltsi asepresident (1992–1998) ja Eesti Rohumaade Ühingu president (1993–1999). Üle 120 teadustrükise. Kõrreliste heintaimede sileeruvuse sõltuvus koristusaegsest arengufaasist ja ilmastikust (kaasautor L. Kaarli). // Söödatootmise päevaprobleeme. Tallinn, 1979 Veiste suvise söötmise ratsionaalne korraldamine Eesti NSV-s (kaasautorid L. Raave, U. Tamm). // Рациональная организация летнего кормления крупного рогатого скота. Tallinn, 1985 Kultuurkarjamaade intensiivne kasutamine (kaasautor). Tallinn, 1987 Kvaliteetsete rohusöötade tootmine ja kasutamine Juuliku katsefarmis (kaasautor). Tallinn, 1991 Rohumaaviljelus talupidajale (koost ja kaasautor). Tallinn, 1992 Rohusöödad – nende tootmine ja kasutamine (kaasautorid R. Toomre, R.-J. Sarand). Tallinn, 1993 Mäletsejaliste farmide arendamine Ida-Euroopas (kaasautor). Wageningen, 1994 Söödatootmise arengukavast. Tallinn, 1996 Piimakarjapidaja ja konsulendi käsiraamat (koostaja ja kaasautor). Tallinn, 1997 Teraviljakasvatuse käsiraamat (koostaja). Tallinn, 1999. Eesti teaduse biograafiline leksikon, 3. köide Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Trt, 1981, 40 Eesti Põllumajandusülikool: audoktorid, töötajad ja vilistlased 1991–1995. Trt, 1996, 7 EMMI, 85, 86, 126, 129 Eesti Maaviljeluse Instituut 1946–2006. Saku, 2006, 19 Toomre, R. Rohumaaviljeluse teadustöö areng ja selle uurijad Eestis. Tallinn, 1991. 96–99 Hindrek Older 60. // Agraarteadus (1998) 1 Eesti entsüklopeedia 14, 340 Eesti majanduse biograafiline leksikon. Tallinn, 2000, 338–339 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.